महाआरती के बार शुरू चार दिन का फेस्टिवल; बॉलीवुड सिंगर करेंगे परफॉर्म
Pushkar Holi Celebration 2023 Update; Bollywood Singers' performance, and Diya lighting with 125K lamps. पुष्कर में 4 दिवसीय अन्तर्राष्ट्रीय होली महोत्सव की आज शाम 6:30 बजे पुष्कर सरोवर के ब्रह्मघाट पर महाआरती से शुरुआत होगी।
पुष्कर में 4 दिवसीय अन्तर्राष्ट्रीय होली महोत्सव की शनिवार शाम पुष्कर सरोवर के ब्रह्मघाट पर महाआरती से शुरुआत हुई। राजस्थान पर्यटन विकास निगम (आरटीडीसी) के अध्यक्ष धर्मेंद्र राठौड़ ने महाआरती की। इसके बाद ब्रह्मा मंदिर स्थित ब्रह्म वाटिका एम्फी थियेटर में भजन संध्या हुई। इसमें प्रतिष्ठित शास्त्रीय गायिका विद्या शाह ने प्रस्तुति दी।
आरटीडीसी अध्यक्ष धर्मेंद्र राठौड़ ने बताया कि मुख्यमंत्री अशोक गहलोत मंशा थी कि पुष्कर में ब्रह्मा जी का मंदिर है, यह सब दुनिया में जानते हैं। पुष्कर के होली महोत्सव को अन्तर्राष्ट्रीय स्तर पर पहचान दिलाने के लिए होली महोत्सव पुष्कर- 2023 का आयोजन किया जा रहा है। इससे परम्परागत होली उत्सव के बारे में देश-विदेश के लोगों को जानकारी मिलेगी। राजस्थान और पुष्कर में पर्यटन बढ़ेगा। महोत्सव का जो आगाज हुआ है, यह एक ऐतिहासिक है।
7 मार्च तक होंगे विभिन्न कार्यक्रम
5 मार्च को मेला मैदान में शाम 4 बजे कैमल शो का आयोजन होगा। फिर शाम 6:30 बजे पुष्कर सरोवर के वराह घाट पर महाआरती होगी। मेला मैदान में शाम 7 बजे पदमश्री गुलाबो सपेरा की ओर से कालबेलिया डांस किया जाएगा। इसके बाद शाम 8 बजे मैला मैदान में ही अनुराधा पौडवाल की ओर से धार्मिक भजन संध्या प्रस्तुत की जाएगी।
सोमवार 6 मार्च को भव्य होली कार्यक्रम होंगे। शाम 4 बजे ब्रह्म चौक, होली का चौक और ब्रह्म वाटिका पर चंग, डफ, कच्छी घोड़ी और गैर नृत्य किया जाएगा है। प्रसिद्ध नगाड़ा वादक नाथूलाल सोलंकी द्वारा सरोवर के जयपुर घाट पर शाम 6 बजे नगाड़ा वादन किया जाएगा। 6:30 बजे पुष्कर सरोवर के 52 घाटों पर लगभग 1.25 लाख दीपों से भव्य दीपदान का आयोजन होगा। ब्रह्म घाट पर महाआरती होगी। सरोवर पर आतिशबाजी भी होगी। होलिका दहन और फूलों की होली ब्रह्म वाटिका एम्फी थियेटर में देर शाम 7 बजे होगी। प्रसिद्ध गायक पदमश्री हरिहरन का म्यूजिक कॉन्सर्ट मेला मैदान में देर शाम 7:30 बजे आयोजित होगा।
आतिशबाजी और बॉलीवुड स्टार देंगे प्रस्तुति
धुलेंडी के दिन 7 मार्च को शाम 6:30 बजे गऊ घाट पर महाआरती होगी। मेला मैदान में शाम 7 बजे आतिशबाजी होगी। बॉलीवुड गायक अमित त्रिवेदी इस दिन अपनी प्रस्तुति मेला मैदान में देंगे।
500 पुलिसकर्मी संभालेंगे सुरक्षा व्यवस्था
अजमेर एसपी चुनाराम जाट ने बताया कि शनिवार से अंतर्राष्ट्रीय पुष्कर होली महोत्सव की शुरुआत हो गई है। पहले दिन के कार्यक्रम को देखते हुए 150 पुलिसकर्मी तैनात किए गए हैं। 3 एडिशनल एसपी और DYSP सहित थाना अधिकारियों को लगाया गया है। बाकी 3 दिन के कार्यक्रमों को देखते हुए 500 के करीब आरएसी, होमगार्ड और थाने के जवान तैनात किए जाएंगे। इसके साथ ही 5 एडिशनल एसपी और DYSP सहित थाना अधिकारियों को भी तैनात किया गया है।
होटल व्यवसायियों को इस बार कई उम्मीदें
पुष्कर होटल एसोसिएशन के अध्यक्ष रघु पारीक ने बताया कि कोविड-19 महामारी के 3 साल बाद बड़े स्तर पर पुष्कर में होली पर्व का आयोजन हो रहा है। लाखों की संख्या में टूरिस्ट पुष्कर पहुंचे हैं। अभी भी आने की संभावना है। प्रशासन के द्वारा आयोजित करवाए जा रहे कार्यक्रम को देखते हुए पुष्कर के होटल मालिकों को कई उम्मीद है। करोड़ों रुपए का व्यवसाय इस बार छोटे से लेकर बड़े होटल व्यवसायियों को होने की उम्मीद है।
चार साल पहले पुलिस ने लगा दी थी रोक
पुष्कर पहले अपनी कपड़ा फाड़ होली के लिए फेमस था। तीर्थनगरी पुष्कर की कपड़ा फाड़ होली अंतरराष्ट्रीय स्तर पर अपनी अलग पहचान बना चुकी थी और होली पर यहां जमकर धमाल मचता था। कोरोना से पहले 2018 में पुलिस ने कपड़ा फाड़ होली पर रोक लगा दी। तत्कालीन जिला पुलिस अधीक्षक कुंवर राष्ट्रदीप ने कहा था कि होली खेलने के नाम पर कपड़े फाड़ना कानून के साथ-साथ भारतीय संस्कृति व पुष्कर तीर्थ की मर्यादा के खिलाफ है। इसकी किसी भी सूरत में अनुमति नहीं दी जाएगी। इसके बाद सतरंगी होली का आयोजन किया जाने लगा।
ये भी पढ़ें
नेशनल हाईवे पर बॉडी बिल्डर ने किया स्टंट, गिरफ्तार:डायरेक्शन बोर्ड पर लटककर पुश-अप किए; सोशल मीडिया पर शेयर किया वीडियो
एक बॉडी बिल्डर को बीच हाईवे पर स्टंट करना भारी पड़ गया। फेमस होने के लिए उसने इस स्टंट क रील बनाई और इसे सोशल मीडिया पर शेयर भी किया। इधर, जैसे ही ये वीडियो पुलिस तक पहुंचा आरोपी की तलाश शुरू की गई। शुक्रवार शाम को पुलिस ने इस स्टंटबाज को गिरफ्तार कर लिया। मामला अजमेर के मदनगंज थाना क्षेत्र के नेशनल हाईवे-8 के नसीराबाद पुलिया का है। वीडियो करीब 15 दिन पुराना बताया जा रहा है। थाना प्रभारी नेमीचंद ने बताया कि नेशनल हाईवे-8 पर नसीराबाद पुलिया के पास लगे संकेत बोर्ड पर एक युवक के लटककर स्टंट करने का वीडियो सामने आया था। (पूरी खबर पढ़ें)